
	
	


EELNÕU
02.10.2026


	MÄÄRUS
	


Kutselise kalapüügi võimalused 
ja kalapüügiõiguse tasumäärad 2027. aastal


Määrus kehtestatakse kalapüügiseaduse § 45 lõike 1 ja § 46 lõike 1 ning keskkonnatasude seaduse § 11 lõike 2 punkti 1 alusel.

§ 1. Üldsäte

Määrusega kehtestatakse kalapüügivõimalused ja kalapüügiõiguse tasumäärad kutselisel kalapüügil 2027. aastaks.

§ 2. Kalapüük Läänemerel kaluri kalapüügiloa alusel

(1) Kalapüügivõimalused ja kalapüügiõiguse tasumäärad püügivahendite ja veetaime kohta kaluri kalapüügiloa alusel Läänemerel püüdmisel veealade ja püsiasustusega väikesaarte kaupa on sätestatud lisas 1.

(2) Lisas 1 sätestatud veeala püügiruudud vastavad Vabariigi Valitsuse 16. juuni 2016. a määruse nr 65 „Kalapüügieeskiri“ lisas 6 „Läänemeri, ICESi alarajoonid ja väikesed püügiruudud Eesti Vabariigi territoriaalvees“ esitatud väikestele püügiruutudele Eesti Vabariigi territoriaalvees.

§ 3. Kalapüük Läänemerel kalalaeva kalapüügiloa alusel

Kalapüügiõiguse tasumäärad kalaliigi koguse kohta kalalaeva kalapüügiloa alusel Läänemerel püüdmisel on sätestatud lisas 2.

§ 4. Kalapüük Peipsi, Lämmi- ja Pihkva järvel kaluri kalapüügiloa alusel

Kalapüügivõimalused ja kalapüügiõiguse tasumäärad püügivahendite kohta kaluri kalapüügiloa alusel Peipsi, Lämmi- ja Pihkva järvel püüdmisel maakondade kaupa on sätestatud lisas 3.

§ 5. Kalapüük Eesti Vabariigi veekogudel, välja arvatud Läänemerel ning Peipsi, Lämmi- ja Pihkva järvel kaluri kalapüügiloa alusel

Kalapüügivõimalused ja kalapüügiõiguse tasumäärad püügivahendite kohta kaluri kalapüügiloa alusel Eesti Vabariigi veekogudel, välja arvatud Läänemerel ning Peipsi, Lämmi- ja Pihkva järvel püüdmisel maakondade ja siseveekogude kaupa on sätestatud lisas 4.

§ 6. Kalapüük väljaspool Läänemerd asuval veealal kalalaeva kalapüügiloa alusel

[bookmark: _Hlk181276498](1) Kalapüügiõiguse tasumäärad Loode-Atlandi Kalandusorganisatsiooni (edaspidi NAFO) ja Kirde-Atlandi Kalanduskomisjoni (edaspidi NEAFC) reguleeritavatel veealadel Euroopa Liidu kehtestatavate selliste püügivõimaluste korral, mida Eestil on võimalik kasutada, ning reguleerimata kalaliikide püügivõimalused ja kalapüügiõiguse tasumäärad samal veealal püüdmisel kalalaeva kalapüügiloa alusel on sätestatud lisas 5.

(2) Kalapüügivõimalused ja kalapüügiõiguse tasumäärad Teravmägede ja Edela-Atlandi püügipiirkonnas püüdmisel kalalaeva kalapüügiloa alusel on sätestatud lisas 5.

(3) Edela-Atlandi avamere püügipiirkond, välja arvatud rannikuriikide sise- ja territoriaalmeri ja majandusvöönd, on Euroopa Parlamendi ja nõukogu määruse (EÜ) nr 216/2009 nominaalsaagi statistiliste andmete esitamise kohta liikmesriikide poolt, kes kalastavad teatavates väljaspool Atlandi ookeani põhjaosa asuvates piirkondades (uuesti sõnastatud) (EMPs kohaldatav tekst) (ELT L 87, 31.03.2009, lk 1–41), II lisas kirjeldatud Atlandi edelaosa püügipiirkond 41.

(4) Reguleerimata kalaliigid selle paragrahvi tähenduses on sellised liigid, mille püügimahtu ei piira NAFO, NEAFC ega Euroopa Liit ega piirata Edela-Atlandi avamere püügipiirkonnas.

